Publication: Magyar Közlöny
Issue: MK-1998-2 (Year: 1998, Number: 2)
Era: 1990-2004
Section: az 5/1998. (I. 16.) IKIM rendelethez
Paragraph Index: 294

5. MINTAVÉTEL FONALBÓL 5.1. Kiszerelt fonalak — Mintázzuk meg a laboratóriumi minta minden kiszerelési egységét. Húzzunk le minden kiszerelési egységről folyamatosan elegendő, azonos hosszúságú fonalat úgy, hogy azonos számú fordulattal készítsünk matringokat egy motollával(4) vagy egy hasonló eszközzel. Egyesítsük egyetlen matringgá a lecsévélt fonalakat, ügyelve arra, hogy minden kiszerelési egységről azonos hosszúságú fonal kerüljön az így létrehozott vizsgálati mintába. Végezzük el a vizsgálati minta előkezelését. Vegyük ki a próbadarabokat a vizsgálati mintából úgy, hogy vágjunk ki egyenlő hosszúságú fonalakból álló köteget, ügyelve arra, hogy a matring keresztmetszetében levő összes fonal kerüljön bele a kötegbe. A 10 g tömegű vizsgálati mintához az egyes kiszerelési egységekről lehúzandó fonal hosszát a következő képlettel számíthatjuk ki: L = 106 N× Tt ahol L az egyes kiszerelési egységekről lehúzandó fonal hossza (cm), N a laboratóriumi mintába kiválasztott kiszerelési egységek száma (db), Tt a fonal lineáris sűrűsége (tex). Ha az (N× Tt) értéke nagyon nagy, azaz több mint 2000, akkor egy nagyobb tömegű matringot csévéljünk fel, és vágjuk két részre hogy megfelelő tömegű köteget kapjunk. A kötegformájú minta végeit az előkezelés előtt gondosan össze kell kötözni, a próbadarabot a kötés helyétől távol vegyük ki.

Source: https://magyarkozlony.hu/hivatalos-lapok/3095830e5a2717b6fef4d87fd6b8f37ac033eb29/dokumentumok/cbdef739fc236a1e74e45c3e21c623f1622875f4/letoltes